**Projekttájékoztató**

**A legfontosabb szükségletek és kihívások a projekt során**

Békés megye országosan is gyenge gazdasági helyzetét hátrányosan befolyásolta a Covid-19 járvány. A gazdaság mellett a társadalmi igények és szokások is jelentős változáson mentek keresztül. Az átalakult környezetben új megoldásokat, módszereket kell keresnünk, ilyen például az olasz „Termődöldtől az asztalig” projekt és a hazánkban kevéssé ismert, de külföldön már ismert zöld szemléletmódot előtérbe helyező lengyelországi minták.

Az idegenforgalomban a gasztroturizmus egyre nagyobb teret nyer. Sokan szeretnek más kultúrákat az ételein, italain keresztül megismerni. A gasztronómiai élményekre épülő vakációk egyre népszerűbbek. A járványok következtében az emberek biztonságosabb, természetközelibb módon, új ismereteket szerezve, aktívan kívánják eltölteni szabadidejüket. Ezt felismerve vállalkozóink nyitottak a nemzetközi megoldásokra.

Ezek tapasztalatainak és módszereinek honosításával a megyénkben található értékek feltárásával új távlatokat nyithatunk a szektorok vállalkozásainak és az érintett szakmákban tanuló fiataloknak.

Másik fontos konklúzió a fenntarthatóság, hatékonyság iránti igény. A régiónkban dolgozó szakembereknek szüksége van környezettudatos módszerek megismerésére, hiszen a klímaváltozás és a járványok következtében megváltozott idegenforgalmi, utazási és új táplálkozási szokások együttesen a fenntarthatóság felé presszionálják az egész gazdaságot. A pandémia jelentősen megnövelte az élelmiszerek házhozszállításához kapcsolódó környezetszennyező csomagolóanyagok mennyiségét és a szállítás okozta környezetterhelést. A dráguló energia, a nagy fokú környezetszennyezés és a gazdasági válság is új utak keresését várja a vállalkozásoktól.

A külföldi jó gyakorlatok megismerése után a szakértők és a duális képzőhelyek oktatói az új igényekhez igazodó, élményalapú módszereket, környezettudatos technikákat a tananyagba beépítik, majd ezt adják tovább a duális képzésben tanuló diákoknak. A fenntarthatóságra törekvés a zöld láncszem a szakképzésben.

Nemzetközi együttműködések kiépítésével hozzájárulunk térségünk értékeinek széles körű megismeréséhez, és új lehetőségek nyílnak a megye gazdaságának fejlődéséhez.